CELEX: 62010CA0225
Language: da
Date: 2011-10-20 00:00:00
Title: Sag C-225/10: Domstolens dom (Anden Afdeling) af 20. oktober 2011 — Juan Perez Garcia, Jose Arias Neira, Fernando Barrera Castro, Dolores Verdun Espinosa som arveberettiget efter José Bernal Fernández mod Familienkasse Nürnberg (anmodning om præjudiciel afgørelse fra Sozialgericht Nürnberg — Tyskland) (Social sikring — forordning (EØF) nr. 1408/71 — artikel 77 og 78 — personer, der har ret til pension efter lovgivningen i flere medlemsstater — handicappede børn — børnetilskud — ret til ydelser i den tidligere beskæftigelsesmedlemsstat — ret til ydelser i bopælsmedlemsstaten — ikke indgivet ansøgning — valgt udbetaling af invaliditetsydelse, der ikke er forenelig med børnetilskud — begrebet »børnetilskud« — opretholdelse af rettigheder, der er opnået i den tidligere beskæftigelsesmedlemsstat)

10.12.2011   
            
            
               DA
            
            
               Den Europæiske Unions Tidende
            
            
               C 362/8
            
         Domstolens dom (Anden Afdeling) af 20. oktober 2011 — Juan Perez Garcia, Jose Arias Neira, Fernando Barrera Castro, Dolores Verdun Espinosa som arveberettiget efter José Bernal Fernández mod Familienkasse Nürnberg (anmodning om præjudiciel afgørelse fra Sozialgericht Nürnberg — Tyskland)
   (Sag C-225/10) (1)
   
   (Social sikring - forordning (EØF) nr. 1408/71 - artikel 77 og 78 - personer, der har ret til pension efter lovgivningen i flere medlemsstater - handicappede børn - børnetilskud - ret til ydelser i den tidligere beskæftigelsesmedlemsstat - ret til ydelser i bopælsmedlemsstaten - ikke indgivet ansøgning - valgt udbetaling af invaliditetsydelse, der ikke er forenelig med børnetilskud - begrebet »børnetilskud« - opretholdelse af rettigheder, der er opnået i den tidligere beskæftigelsesmedlemsstat)
   2011/C 362/11
   Processprog: tysk
   
      Den forelæggende ret
   
   Sozialgericht Nürnberg
   
      Parter i hovedsagen
   
   
      Sagsøger: Juan Perez Garcia, Jose Arias Neira, Fernando Barrera Castro, Dolores Verdun Espinosa som arveberettiget efter José Bernal Fernández Jose Bernal Fernandez
   
      Sagsøgt: Familienkasse Nürnberg
   
      Sagens genstand
   
   Anmodning om præjudiciel afgørelse — Sozialgericht Nürnberg — fortolkning af artikel 77 og 78 i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere og deres familiemedlemmer, der flytter inden for Fællesskabet (EFT L 149, s. 2) — ydelser til handicappede børn, der forsørges af pensionister eller rentemodtagere, som udredes efter lovgivningen i flere medlemsstater, og ydelser til forældreløse børn, der udredes efter lovgivningen i flere medlemsstater — ret til et tillæg, der udredes af beskæftigelsesstaten, når børnetilskuddene i bopælsstaten er højere, men uforenelige med en ikke-bidragspligtig invaliditetsydelse, som den pågældende har valgt
   
      Konklusion
   
   
               1)
            
            
               Artikel 77, stk. 2, litra b), nr. i), og artikel 78, stk. 2, litra b), nr. i), i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, som ændret og opdateret ved Rådets forordning (EF) nr. 118/97 af 2. december 1996, som ændret ved Europa-Parlamentets og Rådets forordning (EF) nr. 1992/2006 af 18. december 2006, skal fortolkes således, at personer, der modtager en alders- og/eller invalidepension eller er børn af en afdød arbejdstager, som har været omfattet af lovgivningen i flere medlemsstater, men hvis ret til pension og efterladteydelse alene hviler på lovgivningen i den tidligere beskæftigelsesstat, er berettiget til hos de kompetente myndigheder i denne stat at stille krav om udredning af det børnetilskud, der er fastsat i denne lovgivning for handicappede børn, med det fulde beløb, også selv om de pågældende ikke i bopælsmedlemsstaten har ansøgt om at modtage sammenlignelige ydelser, der udredes med et højere beløb efter lovgivningen i den sidstnævnte stat, fordi de har valgt en anden ydelse til handicappede, som er uforenelig med disse ydelser, når retten til børnetilskud i den tidligere beskæftigelsesmedlemsstat er opnået alene efter lovgivningen i denne stat.
            
         
               2)
            
            
               Besvarelsen af det tredje spørgsmål er identisk med den besvarelse, der er givet af de to første spørgsmål, når de berørte parter ikke efter lovgivningen i bopælsmedlemsstaten kan vælge udbetaling af børnetilskud i denne stat.
            
         
      (1)  EUT C 221 af 14.8.2010.